《俗礼歌五首 其三 莫进宝》
明代·郑文康

莫进宝，莫进宝，进宝书中无可考。妇家有宝当自进，借取夫家亦何好。

古人真宝真可怜，今人假宝徒纷然。妇人孝顺是真宝，进与舅姑无价钱。

呜呼宝兮宝兮无尔献，三日入厨来进膳。

作者简介：（1413—1465）苏州府昆山人，字时乂，号介庵。正统十三年进士。观政大理寺，寻因疾归。父母相继亡故后，绝意仕进，专心经史。好为诗文。有《平桥集》。